Document ID: 32006D0100

ROZHODNUTIE KOMISIE
z 3. februára 2006,
ktorým sa mení a dopĺňa rozhodnutie č. 2005/7/ES schvaľujúce metódu klasifikácie jatočne opracovaných tiel ošípaných na Cypre
[oznámené pod číslom K(2006) 215]
(Iba grécky text je autentický)
(2006/100/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica Spoločenstva na klasifikáciu tiel z ošípaných (1), a najmä na jeho článok 5 ods. 2,
keďže:
(1)
Vzhľadom na technické úpravy Cyprus požiadal Komisiu o schválenie používania nového vzorca na výpočet obsahu chudého mäsa jatočných tiel ošípaných v rámci metódy klasifikácie jatočných tiel ošípaných schválených rozhodnutím Komisie 2005/7/ES (2) a predložil podrobné údaje podľa požiadaviek článku 3 nariadenia Komisie (EHS) č. 2967/85 z 24. októbra 1985, ktorým sa ustanovujú podrobné pravidlá uplatňovania stupnice Spoločenstva na klasifikáciu jatočných tiel ošípaných (3).
(2)
Na základe vyhodnotenia tejto žiadosti sa dospelo k záveru, že podmienky na schválenie nového vzorca sú splnené.
(3)
Rozhodnutie 2005/7/ES by sa preto malo zodpovedajúcim spôsobom zmeniť a doplniť.
(4)
Opatrenia ustanovené v tomto rozhodnutí sú v súlade so stanoviskom Riadiaceho výboru pre bravčové mäso,
PRIJALA TOTO ROZHODNUTIE:
Článok 1
Príloha k rozhodnutiu 2005/7/ES sa mení a dopĺňa v súlade s prílohou k tomuto rozhodnutiu.
Článok 2
Toto rozhodnutie je určené Cyperskej republike.
V Bruseli 3. februára 2006

Labels: 18
17
19
6